Държавен вестник, бр. 24, 2011 г., стр. 185

БРОЙ  24	
Д Ъ Р Ж А В Е Н  В Е С Т Н И К 	
СТР.  185  
– в тазобедрената  става – сгъване  до  80, разгъване до 180,
отвеждане встрани до 145 – в колянната  става – разгъване  до
170  и сгъване до 90 при наличие на устойчивост в колянната става – разгъване до 170
и сгъване до 90 при наличие на устойчивост в колянната става;
– в глезенната става – дорзално  сгъване  до	90, плантарно до
140, ограниченията  в  движенията  на ставите, извън диапазона
на  умерените  нарушения  се отнасят съответно към буквите „а“ и  „в“ на рубриките.
Към  буква „а“ се отнасят също значително изразените анатомични  изменения. Такива трябва да 
се смятат: скъсяване на краката и ръцете с  повече от 4 см; О-образното  изкривяване на краката при 
разстояние между вътрешните кондили на бедрените кости повече от 9 см; Х-образното  изкривяване	
на  краката  при разстояние между вътрешните малеоли повече от 9 см.
Умерено изразени анатомични  изменения  са скъсяването на крайниците  с 2  до  4 см, О-образно и 
Х-образно  изкривяване на краката с разстояния на описаните места от 6 до 9 см.
Въпросът за допускането до парашутни скокове при скъсяване  на краката до 2 см се решава инди­
видуално.
На лицата, страдащи от неусложнени хабитуални луксации на раменната става, се препоръчва опера­
тивно лечение. При пълно възстановяване на функциите на раменната става, но не по-рано от 3 месеца 
след  операцията, освидетелстваните  се признават за годни по всички графи.
При отказ от операция  освидетелстваният се признава негоден по всички графи.
При скъсани менискуси на колянна става освидетелстваните по графи 1, 3, 5, 7 и 9 са негодни, а  по 
останалите графи подлежат на  оперативно лечение. Годността по всички графи  се  определя  в зависи­
мост от резултата от оперативното  лечение и функционалното  състояние на колянната става.
Едноплановата  или  проста  колянна нестабилност се отнася към буква „б“. При  доказана  артро­
скопски   увреда  на  кръстосана връзка, както и при директна задна, директна предна ротационна или 
комбинирана  нестабилност на колянната става освидетелстваните са негодни по всички графи.
М21.4  Плоско стъпало (придобито) 
Кандидатите за първоначално освидетелстване с плоско стъпало I и II  степен  без артрозни  промени 
са годни по всички графи. Наличието  на  плоскостъпие  III степен е основание за вземане на решение 
„негоден“  по графи 1, 3, 5, 7 и 9.
Системни увреждания на съединителната тъкан (М30-М36) 
Решенията са дадени в табличната част.
Дорзопатии (М40-М54)
(M40-M43) Деформиращи дорзопатии
Степента на изразеност на гръбначните изкривявания (кифоза, лордоза и сколиоза) се измерва в гра­
дуси по метода на Коб (Cobb).
M40 Кифоза и лордоза 
При кифоза до 40°, без дегенеративни изменения, освидетелстваните са годни по всички графи, а тези 
с  над 40° са негодни по графи 1, 3, 5, 7 и 9.
М41 Сколиоза (гръбначни изкривявания) 
При леки форми на сколиоза, без дегенеративни изменения до 15° по Коб вкл., освидетелстваните са 
годни по всички графи.
Освидетелствани със средно тежки форми на сколиоза с ъгъл по Коб от 16° до  30°  вкл. се решават 
по буква „б“, а тези   с над 30° по Коб се решават по буква „а“.
Решенията са дадени в табличната част.
М42.0 Ювенилен остеохондрит на гръбначния стълб (Morbus Scheuermann-Mau).
При освидетелстване на лица с болестта на  Шоерман-Мау се имат в предвид:  тежестта на  морфо­
логичните изменения, завършено вкостяване на епифизарните ядра, засегнатият сегмент на гръбначния 
стълб, нарушенията на функцията му и развитието на мускулатурата. Лицата със засягане до три пре­
шлена, с леко клиновидно снижение на един-два прешлена, с незначителни функционални нарушения са 
годни по всички графи.
(M45-M49) Спондилопатии
(М50-M54) Други дорзопатии 
Тук са включени увреждания на междупрешленните дискове, други дорзопатии и дорзалгия (панику­
лит, радикулопатия, цервикалгия, ишиас). 
Към буква „а“ се отнасят уврежданията на междупрешленните дискове при наличието на изразени и 
трайни нарушения в  двигателната, сетивната сфера и в трофиката, които  протичат с  чести обостряния 
и са с остатъчна, неподдаваща се на лечение симптоматика. Решенията по всички графи са негодни.
По буква „б“ – средно тежки форми – дискова херния на едно ниво с или без радикулопатия, дискови 
хернии на две нива без радикулопатия, дискови протрузии на две нива с радикулопатия или дискова 
протрузия с протрахиран болков синдром, при които се очаква възстановяване. Решенията са дадени в 
табличната част.
По буква „в“ – леките форми – дискова протрузия на едно ниво със сетивни прояви без двигателен 
дефицит или рентгенологично доказани увреждания на междупрешленните дискове без неврологични 
прояви. 
Решенията са дадени в табличната част.
При липса на неврологична симптоматика са годни по всички графи.
При успешно проведено неврохирургично лечение оперираните от дискова херния за първоначално ос­
видетелстваните са негодни, а по останалите графи са годни с противопоказания съгласно изискванията 
на служебните задължения до една година след операцията.
Решенията са дадени в табличната част.